Командване за авиационно обучение при ГВВС
Учебното авиационно командване (гръцки: Διοίκηση Αεροπορικής Εκπαίδευσης - ΔΑΕ) е създадено на 30 юли 1955 г. като 31 Учебно авиационно командване. През 1979 г. номерът отпада и остава само името Учебно авиационно командване. През 1987 г. в рамките на организационните промени във ВВС е решено командването да бъде закрито, а функциите му да бъдат прехвърлени на Командване за авиационна поддръжка при ГВВС и Главния щаб на ВВС. През 1993 г. е решено възобновяване функциите на командването.

Първоначално щаба на командването е разположен в Атина. През 1956 г. щабът е преместен в столичния квартал Пальо Фалиро, където остава до 1959 г. В периода 1959 - 1987 г. и 1993 до днес се намира в авиобаза Декелиа.

Организационно Учебното авиационно комадване се състои от:
 Командване и щаб.
 Командващ и специален щаб.
 Началник-щаб и координационен щаб.
 1-во Управление – занимава се с въпроси от оперативно и учебно естество и личен състав.
 3-то Управление – занимава се с въпроси от материално-техническо естество.

 Учебни заведения:
 Академия на ВВС;
 Военновъздушно училище „Икарон“;
 Школа за техническа подготовка на сержанти;
 Школа за подготовка на щурмани-радисти;
 Школа за подготовка на сержантски команден състав;
 120 крило за летателна подготовка
 123 крило за техническо обучение;
 124 крило за основно обучение;
 128 авиополк за телекомуникационно обучение;
 Учебен център по ПВО;
 Учебен център за водачи на охранителни кучета.

Военновъздушни сили на Гърция